Moddiy madaniy merosning koʻchmas mulk obyektlarini asrashga doir faoliyatni litsenziyalash toʻgʻrisidagi nizomni tasdiqlash haqida
(resolution, 2024-05-21)

Oʻzbekiston Respublikasining “Moddiy madaniy meros obyektlarining muhofaza qilinishi kuchaytirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2019-yil 30-avgustdagi OʻRQ-560-son Qonuniga muvofiq, shuningdek, moddiy madaniy merosning koʻchmas mulk obyektlarini asrashga doir faoliyatni litsenziyalash tartibini belgilash maqsadida Vazirlar Mahkamasi qaror qiladi: 2. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Madaniyat vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasining madaniyat vaziri B.S. Sayfullayev zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. 2. Vazirlar Mahkamasining “Oʻzbekiston Respublikasi Madaniyat vazirligi huzuridagi madaniy meros departamenti faoliyatini tashkil etish hamda moddiy madaniy meros obyektlarini muhofaza qilish va ulardan foydalanishga oid ayrim normativ-huquqiy hujjatlarni tasdiqlash toʻgʻrisida” 2019-yil 30-martdagi 265-son qarorida: a) 4-ilovaning 11-bandi “v” kichik bandining toʻrtinchi xatboshi quyidagi tahrirda bayon qilinsin: “moddiy madaniy merosning koʻchmas mulk obyektlarini asrashga doir faoliyatni amalga oshirish uchun litsenziya beradi”; b) 5-ilova matni quyidagi tahrirda bayon qilinsin: 1. Akilova Kamola Boltaboyevna — Oʻzbekiston Respublikasi madaniyat vazirining oʻrinbosari — Madaniy meros departamenti boshligʻi, kengash raisi* 2. Nazilov Doda Avazovich — Toshkent arxitektura-qurilish institutining Arxitektura tarixi va nazariyasi kafedrasi professori, arxitektura fanlari doktori, kengash raisi oʻrinbosari 3. Yusupova Mavlyuda Amindjanovna — Oʻzbekiston Fanlar akademiyasi Sanʼatshunoslik institutining Arxitektura boʻlimi mudiri, arxitektura fanlari doktori, professor, Sharq davlatlari xalqaro arxitektura akademiyasining muxbir aʼzosi 4. Sulaymanov Rustam Xamidovich — Mirzo Ulugʻbek nomidagi Oʻzbekiston Milliy universitetining Arxeologiya kafedrasi professori, tarix fanlari doktori, arxeolog 5. Salimov Orif Musilimovich — Toshkent arxitektura-qurilish institutining Arxitektura tarixi va nazariyasi kafedrasi professori, arxitektura fanlari doktori 6. Matchonov Baxodir Gaibbayevich — Toshkent arxitektura-qurilish institutining Shaharsozlik va landshaft arxitekturasi kafedrasi mudiri 7. Ziyayev Abdumannop Abdurahimovich — Oʻzbekiston Fanlar akademiyasi Sanʼatshunoslik institutining Arxitektura boʻlimi yetakchi ilmiy xodimi, arxitektura fanlari nomzodi, dotsent, Sharq davlatlari xalqaro arxitektura akademiyasining muxbir aʼzosi 8. Zairov Shuhrat Shokirovich — “Arx-dizan san`nati” masʼuliyati cheklangan jamiyati bosh meʼmori, arxitektura yodgorliklari boʻyicha meʼmor 9. Dosmetova Zuxra Shavkatovna — Kamoliddin Behzod nomidagi Milliy rassomlik va dizayn institutining Badiiy kulol va meʼmoriy yodgorliklar bezagini taʼmirlash kafedrasi dotsenti, arxitektura fanlari nomzodi, rassom-restavrator 10. Oʻlmasov Akmaljon Fozilovich — Oʻzbekiston Fanlar akademiyasi Sanʼatshunoslik institutining katta ilmiy xodimi, arxitektura fanlari boʻyicha falsafa fanlari doktori (PhD) 11. Turdiyev Abdurazzoq Abduraximovich — Toshkent arxitektura-qurilish institutining Arxitektura tarixi va nazariyasi kafedrasi katta oʻqituvchisi